Μεσολόγγι 22.03.2021

ΠΑΝΕΠΙΣΤΗΜΙΟ ΠΑΤΡΩΝ

ΤΜΗΜΑ ΔΙΟΙΚΗΣΗΣ ΤΟΥΡΙΣΜΟΥ

(ΠΡΩΗΝ ΛΟΓΙΣΤΙΚΗΣ ΚΑΙ ΧΡΗΜΑΤΟΟΙΚΟΝΟΜΙΚΗΣ ΤΟΥ ΠΡΩΗΝ ΤΕΙ ΔΥΤΙΚΗΣ ΕΛΛΑΔΑΣ)

**ΠΡΟΓΡΑΜΜΑ ΠΡΑΚΤΙΚΗΣ ΑΣΚΗΣΗΣ**

**Επιστημονικός Υπεύθυνος: Ντόβας Δημήτριος, Λέκτορας Εφαρμογών**

**4η ΠΡΟΚΗΡΥΞΗ ΘΕΣΕΩΝ ΑΚΑΔΗΜΑΪΚΟΥ ΕΤΟΥΣ 2020-2021**

Το Τμήμα Διοίκησης Τουρισμού (πρώην **Λογιστικής και Χρηματοοικονομικής** του Πρώην ΤΕΙ Δυτικής Ελλάδας) του Πανεπιστημίου Πατρών στα πλαίσια της Πράξης «**Πρακτική Άσκηση Τριτοβάθμιας Εκπαίδευσης του Πανεπιστημίου Πατρών**», που υλοποιείται στο πλαίσιο του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία 2014-2020» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο-ΕΚΤ) και από Εθνικούς πόρους, σύμφωνα με τους όρους και τους κανόνες του Προγράμματος, σύμφωνα με την υπ. αριθμ 4736/27-10-2020 απόφαση έγκρισης τροποποίησης της πράξης από τη Διαχειριστική Αρχή, με Κωδικό ΟΠΣ 5030937 (ΕΚΤΠ01) με τίτλο: «Πρακτική Άσκηση Τριτοβάθμιας Εκπαίδευσης του Πανεπιστημίου Πατρών», παρέχει τη δυνατότητα Πρακτικής Άσκησης με αμοιβή (η οποία είναι **υποχρεωτική** για την απόκτηση του τίτλου σπουδών), σε φοιτητές/φοιτήτριες που πληρούν τις απαραίτητες προϋποθέσεις σύμφωνα με Βεβαίωση της Γραμματείας του Τμήματος έτσι ώστε να εργαστούν με πλήρες ωράριο και υποχρεώσεις σε φορείς απασχόλησης σε θέσεις σε συνάφεια με το αντικείμενο σπουδών του τμήματος.

Οι διαθέσιμες θέσεις πραγματοποίησης Πρακτικής Άσκησης είναι **δώδεκα (12)** φοιτητών/τριών στην Ελλάδα, στον ιδιωτικό τομέα, **υποχρεωτικής διάρκειας έξι συνεχόμενων μηνών μέσα στο παρακάτω διάστημα**:

**Ημερομηνία πιθανής Έναρξης Πρακτικής Άσκησης: 01/05/2021** (οι χρηματοδοτούμενες πρακτικές ασκήσεις μέσω ΕΣΠΑ ξεκινούν πάντα 1η μήνα)

**Ημερομηνία Λήξης Πρακτικής Άσκησης: έξι μήνες μετά την έναρξη της πρακτικής άσκησης**

***Η μηνιαία αμοιβή κάθε  ασκούμενου θα είναι συνολικά 580,80€/μήνα (269,89€/μήνα από την πράξη και 310,91€ από τον φορέα απασχόλησης).******Οι ασφαλιστικές εισφορές των φοιτητών (1% κατά επαγγελματικού κινδύνου) θα καταβάλλονται από την πράξη, μέσω του Ειδικού Λογαριασμού Κονδυλίων Έρευνας του Πανεπιστημίου Πατρών***

Τα αποτελέσματα της επιλογής των φοιτητών θα αναρτηθούν στον πίνακα ανακοινώσεων του Τμήματος, στον ιστότοπο της Γραμματείας του Τμήματος και στον ιστότοπο του Γραφείου Πρακτικής Άσκησης, ενώ ενστάσεις θα έχουν τη δυνατότητα να υποβάλουν οι φοιτητές στην Γραμματεία του Τμήματος εντός πέντε ημερών από την επομένη ημέρα ανάρτησης των αποτελεσμάτων αξιολόγησης και στη συνέχεια θα ανακοινωθεί ο οριστικός πίνακας.

**ΚΡΙΤΗΡΙΑ ΕΠΙΛΟΓΗΣ**

Στην περίπτωση που ο αριθμός των αιτήσεων είναι μεγαλύτερος των διαθέσιμων θέσεων, η Επιτροπή τις αξιολογεί με κριτήρια:

Α) Το μέσο όρο της επίδοσης των αιτούντων φοιτητών στα δέκα (10) μαθήματα που έχουν επιτύχει την υψηλότερη βαθμολογία (κριτήριο αριστείας) και

Β) Τον αριθμό ECTS που αντιστοιχεί στα μαθήματα που έχουν ολοκληρώσει επιτυχώς (κριτήριο τελειόφοιτου).

Ο συνολικός αξιολογικός βαθμός γίνεται βάσει της σχέσης:

**ΒΑΘΜΟΣ =**$ \frac{Μ.Ο10}{10}+\frac{ECTS}{210}$

**Σημειώνεται** ότι ο Μ.Ο και τα ECTS εξάγονται αυτόματα από το πληροφοριακό σπουδαστικό σύστημα.

H μέγιστη δυνατή βαθμολογία που μπορεί να επιτύχει ένας φοιτητής είναι 2.

Σε περίπτωση ισοβαθμίας προκρίνεται ο/η υποψήφιος/α, ο/η οποίος/α έχει εξετασθεί επιτυχώς στα περισσότερα μαθήματα.

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να καταθέσουν:

1. **Βεβαίωση Προϋπόθεσης Πραγματοποίησης Πρακτικής Άσκησης** (από τη Γραμματεία του Τμήματος)
2. **Αίτηση α) Έναρξης και β) Χρηματοδότησης Φοιτητή στην Πρακτική Άσκηση** (επισυνάπτονται)
3. **Βεβαίωση αποδοχής απασχόλησης από τον εργοδότη,** σύμφωνα με το υπόδειγμα (επισυνάπτεται)

στη Γραμματεία του Τμήματος Διοίκησης Τουρισμού (πρώην Λογιστικής και Χρηματοοικονομικής στοΜεσολόγγι) καθημερινά από **22/03/2021** **έως και τις 05/04/2021**.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης
* στην ιστοσελίδα του Τμήματος: http:// www.logxrim.teiwest.gr/

**και θα τοιχοκολληθεί:**

* στη Γραμματεία του Τμήματος
* στο Γραφείο του Επ. Υπεύθυνου

Ο Επιστημονικός Υπεύθυνος

Ντόβας Δημήτριος

 Λέκτορας Εφαρμογών